darredondort/decidim-barcelona-proposals-embeddings-768d huggingface dataset:
Ajudes per millorar les habilitats a les persones en situació
d’atur de llarga durada perquè puguin incrementar les
possibilitats d'inserir-se al mercat laboral. El conjunt de
persones que porten més de dos anys sense feina representa un 27%
del total d’aturats de Barcelona, segons dades d’agost del 2015.
D’aquestes, més del 80% són majors de 45 anys.
Ampliar serveis i programes per a l’ocupació, incloent una
estratègia coordinada d’elaboració de plans de desenvolupament
socioeconòmic a tots els districtes, concertada amb els agents
del territori, per fer possible la implicació del màxim nombre i
pluralitat d’agents tant en la diagnosi i en l’elaboració de
propostes com també en la posada en marxa, el seguiment i
l’avaluació dels plans. Barcelona Activa, com a agència de
desenvolupament local, tindrà un rol destacat en aquest àmbit ja
que establirà el treball territorial reequilibrador com una línia
prioritària d’actuació.
Promoure una economia sostenible i responsable en clau de
desenvolupament local de proximitat, posant una atenció especial
a la promoció de l’economia verda, l'ECSS i l'emprenedoria social
col·lectiva.
Revisar totes les actuacions destinades a la inspecció dels
allotjaments turístics il·legals per fer una proposta que
incrementi l’eficiència i l’eficàcia per detectar-los i, així,
poder aplicar la normativa. El Pla especial urbanístic
d’allotjaments turístics ordena els establiments d’allotjament
turístic (hotels, pensions), els habitatges d’ús turístic (HUT),
les residències col·lectives (estudiants, docents), i els albergs
de joventut.
Generar coneixement públic al voltant del turisme mitjançant
l’anàlisi en profunditat de la conjuntura actual i els escenaris
de futur, del debat amb els agents socials i dels informes
encarregats. Elaborar un document amb propostes específiques per
a la gestió turística municipal dels propers anys en base a
criteris de responsabilitat, sostenibilitat, cohesió,
redistribució i innovació.
Constituir un espai de trobada entre una representació àmplia i
plural de la ciutadania i el govern local que permeti exercir el
dret a la participació en el marc institucional més adient,
generant reflexió i propostes que contribueixin a l’estratègia de
l’acció municipal per definir el model de turisme i la gestió que
en fa en el marc del model de ciutat.
Cercar fórmules fiscals que permetin distribuir els beneficis
econòmics que genera el turisme en el conjunt de la ciutat, i
fer-ne un retorn social i ambiental.
Recaptar l’IEET a l’Ajuntament de Barcelona amb l’objectiu de
pal·liar i minimitzar els efectes d’un impacte negatiu en la
congestió d’alguns espais i recursos de la ciutat.
Implementar totes les mesures necessàries per evitar situacions
de risc elevat per a la salut de les persones. Revisar els
diferents plans i programes existents i establir prioritats per
posar en marxa programes de conscienciació i educació sobre les
causes i els efectes de la contaminació, millorar la xarxa de
vigilància i posar a l’abast de la ciutadania la informació, i,
alhora, prioritzar la mobilitat sostenible.
Mesures correctores orientades a reduir els nivells de soroll
existent a les zones de superació i a protegir les zones amb una
bona qualitat acústica. La normativa en matèria de contaminació
acústica estableix que cada cinc anys s’han d’actualitzar els
mapes estratègics de soroll. La darrera actualització es va fer
l’any 2012, per tant l’any 2017 caldrà tornar a actualitzar-los
mesurant o simulant acústicament tota la ciutat.
Revisar l'actual ordenança de terrasses per garantir la correcta
inserció en un espai públic de més qualitat i cohesió social,
reforçant la participació ciutadana en el disseny i la gestió de
l'espai públic i establint els mecanismes de gestió i de
disciplina necessaris per millorar la convivència entre veïnat i
activitats econòmiques a carrers i places.
El Pla de manteniment integral de l'espai públic preveu la
realització d'actuacions coordinades de regeneració urbana, en
coordinació amb els districtes, com ara l’enllumenat, la
pavimentació, el mobiliari, el soterrament de les línies
elèctriques, la senyalització horitzontal i vertical, les
instal·lacions semafòriques i el manteniment de les estructures
vials i els túnels.
Consolidar el parc dels Tres Turons com un pulmó verd de la
ciutat. Avançar en el planejament vigent a Tres Turons. Executar
la fase 0 del planejament actual. Impulsar el cim del Turó de la
Rovira com a espai obert a la memòria històrica: restes
d'assentament iber, bateria antiaèria, barris d’autoconstrucció.
Regular les antenes, els accessos i la circulació.
Millorar les condicions dels arbres de la ciutat, per obtenir els
màxims serveis ambientals i socials. Incrementar la biomassa
arbòria, especialment als parcs i jardins urbans. Triar espècies
que a priori no siguin vulnerables al canvi climàtic i
diversificar arbres i arbustos per aconseguir una continuïtat
vertical i horitzontal. Substituir arbrat que no estigui en bones
condicions per altres espècies més adequades.
Guanyar espai per a les persones i fomentar la qualitat de
l’espai públic i la mobilitat sostenible, amb actuacions a la
Rambla, Via Laietana, plaça d'Espanya, avinguda de la Reina Maria
Cristina, avinguda del Paral·lel, passeig de Gràcia, travessera
de les Corts, avinguda del Príncep d’Astúries, Pi i Margall,
plaça de Catalunya, urbanització de l’avinguda de Madrid,
passeig de Josep Carner, plaça de Margarida Xirgu, Cristóbal de
Moura, Via Augusta, Sagrada Família, Balmes, entorns del Mercat
de Sant Antoni, passeig de la Zona Franca, avinguda de Roma,
plaça de Sant Miquel, plaça de Joan Pelegrí, Pedraforca i Agudes.
Continuar el desenvolupament del Programa d’actuació urbanística
1 de Can Batlló. L’actuació urbanística ha de continuar amb
l’enderroc de les últimes edificacions i afrontar les
urbanitzacions de vials i zones verdes previstes en el
planejament. Construir l'Escola de Mitjans Audiovisuals, i
habitatge social. Rehabilitar i activar la nau de titularitat
municipal.
Millorar la vialitat i els espais públics del polígon, millorar
la senyalització i la dotació de serveis urbans, així com la
recuperació de les naus en desús per impulsar-hi el manteniment
de l'activitat industrial, afavorint la producció de béns
industrials de proximitat i les activitats industrials vinculades
a la innovació, formació i millora del metabolisme urbà.
Coordinar-se amb les PIME, l’Economia Cooperativa, Social i
Solidària i petits emprenedors per dinamitzar-ne l’activitat.
Ampliar el catàleg de protecció del patrimoni en el sentit
social, incloent-hi el teixit comercial, els entorns urbans i els
béns intangibles (memòria històrica, simbologia...). Introduir
nous conceptes com els conjunts urbanístics, les tipologies, els
ambients, les escenes de convivència, els entorns naturals i el
paisatge. Incloure eines de gestió per promoure la rehabilitació
i l'ús social dels entorns patrimonials i recuperar finques en
procés de degradació continuada. Crear una xarxa d'equipaments
locals per millorar el coneixement, la protecció i el gaudi del
patrimoni.
Revisar les tarifes del transport públic per aconseguir la
gratuïtat de la T-12 fins als 16 anys (T-16), i estendre els
actuals descomptes de la T-trimestre a les persones registrades a
l’atur i a les persones amb renda inferior al salari mínim
interprofessional, impulsant la proposta conjuntament amb les
altres institucions que hi estan implicades. Impulsar un nou
abonament (T-ambiental) que simplifiqui les sis zones actuals a
només dues.
Completar la xarxa de carrils bici que estableix el Pla de
mobilitat urbana i ampliar-la per aconseguir, entre altres,
promoure l'ús de la bicicleta a la ciutat i garantir la
connectivitat de la xarxa actual. Ampliar la cobertura de la
xarxa actual de bicicletes. Millorar la connexió dels carrils
bici que uneixen Barcelona amb els diferents municipis
metropolitans, i minimitzar conflictes amb la resta de mitjans.
Crear noves zones de pacificació del trànsit que complementin el
projecte de superilles. Definir les condicions d’accessibilitat
dels carrers fora de la xarxa bàsica de Barcelona en tres tipus
d’espais: zones 30, entorns més segurs i amb calçades de
coexistència entre trànsit motoritzat i bicicletes;  zones de
velocitat restringida a 20 km/h, on vianants, bicicleta i
vehicles coexisteixen en plataformes úniques, i trams de
velocitat restringida a 10 km/h i prioritat invertida, que són
espais segurs de prioritat per als vianants.
Disminuir l’impacte sobre l’espai públic d’aquesta activitat
bàsica de la ciutat. Es requereix un ventall de diferents
solucions específiques per reduir possibles friccions amb la
resta d’usos urbans, per establir una operativa més adient, amb
vehicles més petits, amb menys impacte sobre determinats barris
de la ciutat, amb vehicles més nets i amb què es redueixi el
nombre de desplaçaments.
Programa de rehabilitació transversal d’edificis d’habitatges i
equipaments amb l’objectiu de millorar l’habitabilitat,
l’accessibilitat, la sostenibilitat, la salubritat, la seguretat
i el paisatge urbà, incrementar l’eficiència energètica,
aconseguir habitatges de lloguer social, actuar sobre conjunts
urbans que requereixen una atenció especial i  millorar
l’ocupació.
Renovar les instal·lacions i el contingut museogràfic per
actualitzar l’equipament com a centre de referència de l’educació
per a la sostenibilitat a la ciutat.
El Pla d’acció exterior assenyalarà les línies directrius de la
política exterior de la ciutat en totes les seves dimensions
(governança, relacions amb altres ciutats internacionals, xarxes
internacionals, relacions econòmiques, cultura, cooperació,
etcètera). Es tracta d’un instrument de definició i planificació
de la política pública de justícia global, que vetlli
especialment per la coherència de l’acció exterior del Govern
municipal.
A partir dels organismes i entitats existents es promouran
actuacions d’enxarxament econòmic exterior, i es promourà, en
particular, la indústria i l'economia que tingui aplicacions més
socials, ambientals i sostenibles. Igualment s’ajudarà a
diversificar l’activitat productiva de la ciutat, a potenciar els
sectors emergents, a millorar els nivells d’atur i la qualitat
del treball, en particular a les empreses petites i mitjanes, i
les que tenen més dificultats d’accés a la dimensió
internacional.
Elaborar una estratègia de treball que enforteixi els principis i
valors que defineixen la cooperació municipalista, a partir del
fet que a Barcelona hi ha les seus i secretaries generals de les
principals xarxes internacionals municipalistes, i és la ciutat
que participa en un nombre més gran de xarxes internacionals,
tant generalistes com temàtiques (en àmbits clau com el medi
ambient, la lluita contra el canvi climàtic, la governança local,
l’educació,  etcètera). Garantir, així mateix, que aquest saber
fer serveixi per al teixit econòmic de la ciutat.
Reforçar la implicació de Barcelona en la projecció internacional
de la seva àrea metropolitana, des de la perspectiva de la seva
responsabilitat en la posada en marxa de l’Agenda 2030 per
garantir entorns inclusius, segurs, resilients i sostenibles per
a la seva ciutadania. Una aproximació inclusiva a la consolidació
d’àrees metropolitanes sostenibles només és possible compartint
experiències internacionals en polítiques metropolitanes
integrades d’habitatge assequible, de promoció de serveis socials
i culturals, de garantia d’entorns saludables i
d’infraestructures que prioritzin poblacions vulnerables.
Tenint en compte els canvis soferts durant els darrers anys en el
conjunt d'actors relacionats amb la justícia global, es fa
convenient revisar i cercar les vies més eficaces de
coparticipació entre ciutadania, sector, institucions públiques i
l'Ajuntament.
Posar en marxa un pla operatiu i estratègic d’acollida a la
ciutat. Crear una estructura de suport estable i permanent per
als refugiats i asilats complementària als programes estatals,
amb criteris propis i en col·laboració amb entitats que treballen
el tema. Posar especial atenció en aquells sol·licitants d’asil
que es queden fora del programa estatal de suport social. Crear
un pla de cooperació de ciutat a ciutat adreçat als municipis amb
alta densitat de recepció de refugiats i migrants.
Impulsar acords de cooperació i agermanament transmunicipal amb
ciutats considerades punts d'arribada de refugiats i migrants de
la Mediterrània en coordinació amb xarxes ja existents i la Xarxa
de Ciutats Refugi. Augmentar els esforços per fer un debat
públic, donar suport a les entitats que treballin per la justícia
regional i iniciar processos d'incidència internacional per
contribuir a l'assoliment d'un sistema de governança global que
protegeixi els drets humans de les persones i els pobles a la
regió.
Garantir que s’escolten les necessitats del col·lectiu de
persones amb diversitat funcional en els processos de
participació, en especial en els que tenen a veure amb el disseny
de l’espai públic.
Crear espais on s’estableixin marcs de relació i aprenentatge
mutu amb entitats i altres equipaments per compartir coneixement
i experiència i aprofitar la diversitat cultural i científica que
hi ha als barris.
Elaborar un programa contra l’educació discriminatòria en els
àmbits sexual, de l’homofòbia i de la transfòbia que inclogui el
professorat, les AMPA i els tècnics de les diverses
administracions, en coordinació amb la Regidoria de Cicle de la
Vida, Feminismes i LGTBI.
Atendre les necessitats de les dones i persones LGTBI d’origen
divers establint els mecanismes i espais de coordinació
necessaris i fomentar-ne la participació, en coordinació amb la
Regidoria de Cicle de la Vida, Feminismes i LGTBI.
Coordinar els serveis del Districte amb les entitats que
treballen amb aquest col·lectiu per facilitar la detecció de gent
gran aïllada de manera involuntària; ajudar-los a recuperar
relacions i vincles, i poder millorar la seva qualitat de vida.
Comprar i rehabilitar immobles amb l’objectiu d’incrementar el
parc d’habitatge públic i posar-lo en règim de lloguer
assequible.
Impulsar les millores en l’habitabilitat dels habitatges per tal
que les persones que hi viuen ho facin en condicions dignes.
Mantenir les inspeccions i obrir expedients de conservació a les
finques amb deficiències greus.
Implementar el Pla de salut mental, amb l’objectiu de millorar el
benestar dels pacients, des dels àmbits educatiu, laboral i
social, en coordinació amb els ens de salut pública.
Vetllar perquè l’administració del Districte garanteixi l’accés a
la informació i a la participació de tots els veïns del districte
difonent la documentació que s’escaigui en les llengües
estrangeres que s’hi parlen majoritàriament.
Fomentar l’establiment de relacions de comunicació, cooperació i
intercanvi entre entitats, escoles i altres equipaments i
d’altres dels països d’origen de les comunitats del districte.
Crear un espai de trobada amb centres històrics de ciutats
afectades pel turisme per compartir problemàtiques i solucions, i
treballar en xarxa per mitigar els impactes negatius que provoca.
Promoure la relació entre els equipaments culturals i els
projectes d’entitats, centres educatius i serveis municipals més
enllà del programa “Apadrina un equipament”, mitjançant acords de
col·laboració específics.
Promoure la pràctica de l’esport i l’activitat física entre els
infants i joves com a eina de foment de la inclusió social.
Posant a l’abast dels joves la possibilitat de practicar esports
es podran prevenir situacions de conflicte veïnal, ja que es
fomentaran les relacions entre veïns, i s’ajudarà a prevenir
situacions de risc d’exclusió social dels joves i infants.
Vincular la Guàrdia Urbana comunitària amb els espais de
participació ciutadana, en coordinació amb el Comissionat de
Seguretat i el Departament de Participació del Districte.
Promoure l’associacionisme dels comerciants d’origen divers i la
seva vinculació als eixos comercials existents, per consolidar el
model comercial del districte i fomentar-ne la qualitat i la
sostenibilitat.
Establir mesures per a la dinamització de locals buits tenint en
compte un model productiu de proximitat i solidari, per tal
d’evitar el perjudici que suposen les persianes tancades tant per
a l’espai públic com per a l’activitat econòmica.
Introduir criteris de responsabilitat social i mediambiental a
l’hora de contractar serveis.
Establir programes d’inversió de la taxa turística, mitjançant la
participació ciutadana, per tal de pal·liar els efectes negatius
del turisme en la vida diària del veïnat.
Desenvolupar de manera participada un programa perquè la
indústria del turisme es faci responsable i col·labori en la
construcció d’alternatives als efectes negatius que provoca en
l’entorn.
Crear mecanismes per coresponsabilitzar els operadors que
ofereixen activitats turístiques, per mitigar els efectes
negatius que es desprenen de l’exercici de la seva activitat.
Analitzar i diagnosticar la situació actual al districte per tal
de planificar les actuacions necessàries per a la millora de la
mobilitat. Posar una atenció especial en les vies que són
essencials per al trànsit més de barri o de districte, però també
en les que juguen un paper rellevant en la mobilitat de ciutat.
Incloure l’estudi de la mobilitat de tots els agents: vianants,
vehicle privat, transport públic i bicicleta.
Desenvolupar un programa de suport a la instal·lació de doble
vidre per millorar l’eficiència energètica, el benestar i la
salut de la població i reduir les molèsties associades al soroll.
Apoderar el veí per tal de garantir la participació, especialment
en els aspectes relacionats amb els usos de l’espai públic i
l’urbanisme. Apostar per la coresponsabilitat en el procés de
presa de decisions municipals per aportar transparència i
versatilitat a l’actuació de govern.
Desenvolupar accions que potenciïn l’ús de les tecnologies de la
comunicació per acompanyar els espais de comunicació i perquè es
converteixin en una eina més de participació, en coordinació amb
la Regidoria de Participació.
Promoure accions que fomentin la participació i l'accessibilitat
de les persones amb diversitat funcional a la vida cultural,
associativa i de lleure del districte.
Potenciar la col·laboració amb el Consell Escolar de Barcelona
per assumir des del Districte els processos de preinscripció i
matriculació, seguint el model iniciat fa anys al districte de
Ciutat Vella.
Trobar una ubicació amb més visibilitat de l’actual PIAD i
crear-ne un de nou per a la Dreta, a la Sagrada Família i al Fort
Pienc.
Millorar l’atenció a les víctimes de violència masclista i els
tractaments per a la recuperació, amb participació dels PIAD i
amb visió comunitària.
Promoure activitats compartides o confluents entre els espais de
gent gran i altres entitats de treball comunitari al barri.
Programar xerrades de sensibilització als casals de gent gran per
disminuir els accidents i atropellaments.
Elaborar convenis de cessió d’espais per a l’organització i
l'autogestió, per regular l'espai per a joves Lola Anglada (Casal
Queix) i que pugui esdevenir un punt de dinamització de joves al
barri.
Impulsar noves formes de col·laboració publicoprivada o entre
privats que puguin ajudar a millorar el parc d’habitatges
disponible.
Impulsar la implicació d’entitats i col·lectius d’usuaris i de
treballadors de la sanitat pública per garantir l’accés a la
salut del veïnat. Incloure el CAP Manso en la xarxa de treball
que hi ha al barri de Sant Antoni.
Millorar i crear nous mecanismes de participació de la ciutadania
en l’àmbit de la salut.
Dur a terme actuacions de millora als centres cívics: condicionar
l’edifici Mallorca del CC Sagrada Família (2a fase); fer millores
a Cotxeres Borrell; recuperar el Xalet Golferichs i alliberar
l'espai que ocupa la Fundació Pi i Sunyer, i millorar el punt
d’atenció al públic a la Casa Elizalde. Impulsar la creació de
casals de barri que s'incorporin a la xarxa de ciutat.
Generar llocs de treball amb economies solidàries a partir
d’espais urbans i equipaments: dissenyar experiències amb mercats
municipals, dur a terme accions col·laboratives vinculades als
punts verds, etcètera.
Convertir en zona de vianants el tram del carrer de la Marina
davant del temple els dies festius. Fer actuacions a les voreres
dels carrers de la Marina i de Sardenya per guanyar espai per als
vianants. Elaborar un pla de mobilitat de la zona amb vistes a
convertir-se en superilla.
En el debat de superilles, tractar el districte de manera
particular. La trama Cerdà permet modificar el model per
aconseguir eixos verds.
Crear una zona per a vianants a l’entorn de la Sagrada família
que alliberi espai públic i millori les condicions en una zona
molt pressionada pel turisme.
Elaborar un estudi d’impacte de contaminació ambiental a l’entorn
d’equipaments educatius i de salut per promoure actuacions de
millora, com ara replantació d’arbres o reurbanització d’espais.
Promocionar la voluntat de treball en xarxa d’entitats que
treballen en un mateix territori per fomentar la col·laboració i
els projectes comuns.
Promoure la gestió comunitària i de proximitat en equipaments
culturals i espais públics, i superar l’externalització
d’equipaments dels barris. Impulsar experiències de cessió i
autogestió amb entitats i col·lectius vinculats al territori.
Analitzar les prioritats de millora de l'espai públic amb
criteris d’accessibilitat i tenint en compte l'orografia dels
barris. Establir prioritats, redactar els projectes i iniciar les
actuacions necessàries.
Cercar els espais adients per construir-hi un centre d'educació
infantil i primària i un institut a mitjà termini, a la zona sud
del districte.
Construir habitatges i equipaments al solar de l’antiga Clínica
Quirón, amb habitatges adaptats per a persones grans, integrats
amb la comunitat. Definir, amb la participació del veïnat i de
les entitats, els programes funcionals dels equipaments per al
barri.
Analitzar i impulsar diferents actuacions per tal de dinamitzar
el comerç als barris del Coll, Salut, Vallcarca i els Penitents
Estudiar alternatives a la situació actual de tancament del Park
Güell amb l'objectiu de reduir els efectes del turisme en el parc
i l’entorn. Eliminar les barreres físiques a la zona. Modificar
la zona regulada per la normativa d'establiments de souvenirs als
entorns del Park Güell, ampliant l’àrea reglada als accessos al
parc des de les parades de metro pròximes.
Redefinir l’espai públic per a la vida quotidiana, amb carrers
pacificats a partir de canvis en la mobilitat, urbanístics i
mediambientals, protegits del trànsit rodat intensiu, amb més
espais de gaudi, una mobilitat més sostenible, amb els veïns i
veïnes com a protagonistes, de manera que suposi una oportunitat
per fomentar el verd i la biodiversitat.
Ampliar horaris, trajectes i freqüència de pas dels busos de
barri 114 i 116 amb l’objectiu de millorar la connexió dels
barris de la Salut i del Baix Guinardó amb el de Camp d’en
Grassot i Gràcia Nova. Restablir la circulació del 114 tots els
festius. Ampliar la circulació els festius dels busos 124 i 129.
Nou servei de l’Ajuntament de Barcelona per informar i assessorar
els consumidors de quines mesures han d’emprendre per tal que les
companyies no els tallin el subministrament d’electricitat, aigua
i gas, quan es trobin en situacions de vulnerabilitat o
dificultats econòmiques i no puguin sufragar-ne el cost.  Oferir
informació sobre com aconseguir unes condicions tèrmiques
adequades i de consums energètics a un preu just.
Augmentar la dotació de recursos als centres de serveis socials
que ajudin a baixar els temps d’espera per a la primera visita o
entre visites, a les persones en situació de vulnerabilitat
social.
Elaborar un pla per millorar l’estat dels equipaments del
districte de competència municipal que més ho necessitin. Adequar
i renovar les instal·lacions tenint en compte l’accessibilitat i
millorar la qualitat dels recursos i activitats que ofereixen.
Elaborar una proposta de programació d’activitats del circuit
cultural de la ciutat en territoris perifèrics com Nou Barris,
per tal d’aconseguir un accés lliure i no discriminatori a la
cultura.
Elaborar un programa per garantir un accés en condicions
d'igualtat als equipaments esportius de persones amb diversitat
funcional des del punt de vista d'adaptació dels equipaments,
així com de la tarificació de l'accés i de les activitats que
s’hi ofereixen.
Executar aquest projecte per tenir unes instal·lacions esportives
de qualitat al Turó de la Peira, renovant les anteriors i donant
garanties per desenvolupar projectes socioesportius, com el que
el Club Montsant fa amb infants del territori.
Elaborar un programa per potenciar l’ocupació tenint com a base
un model cooperatiu, just i solidari.
Dinamitzar nous nínxols d’ocupació i econòmics que generin llocs
de treball, i fer alhora un reconeixement social a una sèrie de
tasques ocultes però que vertebren i cohesionen.
Construir un espai d’estada per als propietaris i d'esbarjo pels
animals, per reduir l'impacte dels animals de companyia en la via
pública.
Adequar i modernitzar les àrees de joc infantil i crear-ne i
adaptar-ne d'altres per a infants amb diversitat funcional, per
garantir que tothom pugui accedir a l’espai públic i als seus
recursos i serveis.
Crear corredors verds des de les àrees centrals del districte cap
a la serralada de Collserola, per promoure i millorar l’accés a
aquest entorn natural i crear un lligam més fort entre la trama
urbana i l’entorn natural més proper.
Crear punts de connexió nous entre Montcada i la Zona Nord pels
antics espais naturals com el torrent del Bosc o el rec Comtal
per tal de millorar la mobilitat de les persones i les connexions
d’aquest territori.
Comprar i adequar diferents locals a la plaça dels Eucaliptus.
Obtenir espais per a projectes d'entitats del barri amb un alt
valor social afegit. Cedir o llogar locals per a crear comerç de
barri que ajudi a dinamitzar el territori.
Continuar la rehabilitació de les façanes de Canyelles per
corregir i eliminar els problemes associats a la carbonatosi que
presenten.
Dur a terme obres de millora i connexió d'aquests dos carrers que
permetin una millor mobilitat del trànsit rodat i de vianants pel
barri. Ampliar i adequar voreres.
Remodelar i adequar els interiors del barri de la Guineueta que
encara resten pendents de millora de l’accessibilitat, el
mobiliari urbà i l'entorn dels habitatges.
Adquirir i adequar aquest local al barri de Verdum per
destinar-lo com a seu de l'Associació de Veïnes i Veïns i a
altres serveis municipals i comunitaris.
Dur a terme millores urbanístiques que es faran amb l'objectiu
d'ordenar l'espai, garantir l'accés dels serveis i vehicles
d'emergència i, a més, millorar el descans i la convivència.
Incrementar el nombre d'estacions de Bicing al districte amb
l'objectiu de potenciar l'ús d'aquest mitjà de transport,
promovent una mobilitat més ecològica i sostenible al districte.
Visibilitzar el paper decisiu de les dones en la construcció i en
la vida dels barris i el rol clau pel que fa a la reivindicació
de millores col·lectives i el funcionament en xarxa, en
col·laboració amb les associacions i dones del districte.
Abordar la coeducació, la interculturalitat i la diversitat a
través de la literatura amb els infants i joves del districte.
Realçar les tasques de voluntariat i promocionar els grups de
suport mutu, amb la participació d’Amics de la Gent Gran i altres
entitats de gent gran del districte.
Preveure habitatge de nova construcció (Llosa de la Vall
d'Hebron) i aprofitar habitatge existent (edifici del Patronat
Municipal de l'Habitatge a l'avinguda de l'Estatut).
Realçar i fomentar el coneixement dels espais de memòria
històrica relacionats amb les lluites socials, la cultura i la
participació, en col·laboració amb entitats i ciutadania. Fer una
atenció especial a la bateria antiaèria, les bugaderes, els
refugis, el camp de concentració, les edificacions singulars, els
carrers i les places, els espais naturals i l'arxiu municipal.
Dur a terme activitats de suport a les entitats de l'economia
social, cooperativa i solidària existents.
Incorporar el treball compartit i col·laboratiu als equipaments
municipals per a joves.
Arranjar l’espai adjacent de l’avinguda de Can Marcet per
aconseguir un espai enjardinat, amb jocs infantils, zona de
gossos i aparcament subterrani.
Estudiar noves propostes d'aparcaments subterranis, vinculats a
diverses actuacions i necessitats, a diferents barris del
districte.
Aprofitar la implantació de la nova xarxa de bus per fer una
anàlisi de l’oferta de busos i adaptar-la a la demanda i les
necessitats dels barris. Recuperar el 112 i 185, servei d’autobús
a la nova centralitat del Guinardó (zona propera al mercat),
recorregut del 114 fins a l'Hospital de Sant Pau, divisió del 117
en dues línies, millores en les línies 87 i 39.
Fer dels consells de barri una eina de participació útil per
treballar amb la ciutadania, on poder definir conjuntament el
present i futur dels barris.
Desenvolupar programes de suport a la vida independent per
garantir que les persones amb diversitat funcional puguin exercir
els drets individuals, de manera que puguin portar la seva vida
de manera autònoma.
Iniciar programes específics de suport a la inserció laboral per
a persones amb diversitat funcional, a través de propostes de
col·laboració amb les empreses que formen part de l’Espai
d’Inclusió.
Iniciar un projecte d’acció comunitària implicant les escoles
d’educació especial, el centre de salut mental infantil i juvenil
i l’Espai d'Inclusió de les Corts, per donar suport a l’escola
ordinària en l’atenció d’infants amb diversitat funcional.
Crear un grup de treball amb les persones que exerceixen el
treball sexual a les Corts, per garantir els seus drets i que
puguin realitzar la seva activitat en condicions sanitàries
dignes, amb seguretat i amb autonomia.
Desplegar el Pla d’igualtat de gènere de ciutat i de la llei
catalana LGTBI a través de formació específica en joves i
adolescents, per combatre les desigualtats de gènere, empoderar
les dones i transformar el districte des d’una perspectiva
feminista. Definir un pla de formació amb joves, adolescents i
altres agents socials de l’àmbit educatiu, en matèria LGTBI.
Estudiar l’ocupabilitat dels espais dels equipaments públics del
districte, per facilitar-ne l’ús en els horaris en què es trobin
en desús. Apostar per l’enfortiment de la xarxa comunitària.
Impulsar la formació en diversitat sexual i de gènere del
personal educatiu. Garantir una atenció a persones transsexuals i
intersexuals respectuosa amb els drets fonamentals i no
considerar-ho una patologia. Defensar el dret a la reproducció
assistida de les dones lesbianes i bisexuals, i incloure la
perspectiva LGTBI en els programes de salut i escola, entre
altres.
Consolidar el projecte de l’Espai Bacardí sobre la salut mental
amb els joves, amb col·laboració amb un ampli ventall
d'institucions i entitats, per promoure el benestar emocional
dels joves, donant-los la millor atenció i suport.
Generar unes bases de concurs per obrir les quatre sales
d’exposicions municipals a tot tipus de propostes, per
convertir-les  en espais per promocionar-hi mostres de caire
popular i cultural, així com propostes artístiques personals.
Algunes entitats esportives del districte de les Corts demanen
explícitament que s’estudiï la possibilitat de gestionar
directament les instal·lacions municipals del districte, des de
l’eix publicocomunitari.
Treballar en l’àmbit del turisme inclusiu sensibilitzant els
operadors i impulsar una xarxa de turisme inclusiu.
Arreglar els carrers proposats en jornades participatives:
travessera de les Corts, Pisuerga, Bordeus, Loreto, avinguda de
Madrid (entre plaça del Centre i Tarradellas), Menéndez i Pelayo
(urbanització del jardí geològic), Manuel Ballbé, Jordi Girona
(fins a Keynes), Fígols, Tubella, Aviació, Bosch i Gimpera,
Mirall de Pedralbes, obrir el carrer Trias i Giró fins a Keynes,
i avinguda de Sant Ramon Nonat.
Possibilitar la participació de la ciutadania en la planificació
i gestió de projectes urbanístics per mantenir la diversitat de
l’espai públic i els valors de cohesió, convivència i
interculturalitat.
Avançar en l’execució de la modificació del PGM a la Colònia
Castells, revisant i treballant amb el veïnat, per trobar una
solució que esdevingui i defensi el benestar comú. Hi ha la
intenció que esdevingui un pla pilot en l’acompanyament dels
veïns i veïnes afectats per un PGM, i s’estableixin les bases
d’un protocol d’actuació per a futurs reallotjaments de plans
urbanístics.
Completar i ampliar la xarxa de carrils bici que estableix el
PMU. Promoure l'ús de la bicicleta i garantir la connectivitat de
la xarxa actual. Minimitzar els conflictes amb la resta de
mitjans de transport.  Crear una xarxa per a bicicletes, amb
carrils segregats de la calçada i amb les necessitats de
seguretat que permetin conviure amb seguretat d’una manera
inclusiva.
Servei vinculat a l’Oficina d’Habitatge per atendre les persones
amb dificultat per afrontar el pagament dels subministraments
bàsics d’electricitat, gas i aigua. Assessorament, tallers
formatius, suport en la tramitació d’ajuts i en la interlocució
amb les companyies subministradores. Servei per detectar casos de
vulnerabilitat de pobresa energètica, especialment en aquells
barris més afectats.
Planificar i executar actuacions al territori que permetin la
provisió d’habitatge per a persones sense llar i desenvolupar
programes de sensibilització que ajudin a trencar amb els
estigmes associats a les persones sense sostre.
Reformar o millorar equipaments existents per fer front a les
necessitats més urgents del parc escolar del districte.
Construir equipaments educatius per pal·liar la manca de places
d’escola bressol de titularitat pública en diferents barris del
districte.
Desenvolupar un protocol per prevenir i lluitar contra les
agressions sexistes i l’assetjament sexual a les dones a l’espai
públic.
Actuació que té com a objectiu combatre les conductes masclistes,
apoderar les dones i promoure les conductes igualitàries.
Impulsar la cessió de sòl per construir dos equipaments pendents
al districte i instar la Generalitat de Catalunya a construir-los
i posar-los en servei.
Executar les promocions d’habitatge públic previstes al districte
en solars municipals i definir-ne la tipologia.
Impulsar línies de subvenció i suport a la instal·lació
d’ascensors a les comunitats a Baró de Viver i el Congrés els
Indians, de manera que resolguin la manca d’accessibilitat.
Desenvolupar estratègies d’acompanyament a les comunitats per
garantir el compliment de l’objectiu de la instal·lació dels
ascensors.
Fomentar la interculturalitat des d’una visió transversal perquè
les persones se sentin part del seu entorn sense tenir en compte
l’origen, amb un reconeixement positiu de la diversitat.
Programar una sèrie d’accions amb l’objectiu d’enfortir aquest
equipament i reforçar els seus lligams amb el barri.
Construir un espai de memòria de les cases barates, d'acord amb
el conveni entre l’Associació de Veïns, el Districte de Sant
Andreu i la Universitat de Barcelona. Adequar les instal·lacions
actuals i convertir-les en un espai d’interpretació de la
Maquinista-Macosa.
Construir un camp de futbol a Baró de Viver, i el poliesportiu de
Camp del Ferro i les piscines d’estiu situades en el seu entorn.
Executar l’equipament esportiu pendent a la zona del Canòdrom.
Enllestir el cobriment lleuger de la pista esportiva de Baró de
Viver. Adequar els terrenys de l’antic camp del carrer de
Santander per construir un equipament per a noves pràctiques
esportives. Executar el poliesportiu a les Casernes.
Participar en projectes de caire europeu, com ara l’EDUSI, per
aconseguir el suport a les polítiques engegades des de
l’Ajuntament amb la voluntat d’aconseguir objectius de
desenvolupament social, econòmic i territorial.
Fomentar la contractació socialment responsable per a les
actuacions de manteniment de la via pública i dels edificis del
PMHB.
Impulsar la zona industrial lligada al desenvolupament del
planejament urbanístic previst als entorns dels polígons
industrials de Torrent de l’Estadella i la Verneda Industrial.
'- Casernes de Sant Andreu: construir els equipaments i les
promocions d’habitatge pendents. Urbanitzar els vials i les zones
verdes.
- Porta Trinitat: construir les promocions d’habitatge i els
equipaments pendents.
- La Sagrera: actualitzar i definir les prioritats per executar
en el marc de les actuacions previstes en el Pla d’equipaments
del barri: escola bressol, CEIP, poliesportiu de Camp del Ferro,
institut...
- Canòdrom: executar els equipaments pendents, escola bressol i
poliesportiu.
- Avinguda Meridiana: definir de manera col·lectiva com ha de ser
la nova avinguda, un carrer més pacificat i més humà.
- Parc lineal: acordar amb l’Estat espanyol la reactivació de les
obres i la garantia de finançament públic i abordar amb els veïns
projectes d’urbanització de l’entorn i possibles actuacions
provisionals.
Fer canvis en el recorregut del bus de barri 126 per garantir la
cobertura dels desplaçaments als centres sanitaris d'atenció
primària i d'especialistes. Millorar la connexió entre els barris
del Bon Pastor i Baró de Viver amb autobús i acostar el bus al
CAP del Bon Pastor. Millorar la connexió amb transport públic
dels barris als centres hospitalaris de referència.
Realitzar programes d'estimulació i formació en diversos temes
amb l’objectiu de millorar les capacitats formatives del
col·lectiu de persones amb diversitat funcional i contribuir a
millorar el seu dia a dia i la seva integració i autonomia dins
la comunitat. Fomentar l’oferta d’activitats adaptades a persones
amb diversitat funcional als centres cívics, entitats i centres
culturals.
Ampliar la xarxa d'escoles bressol, per tal d’assegurar una
millor cobertura pública. Instar a ampliar les places d'educació
secundària i l'oferta de línies d'FP al districte, tenint en
compte l’alta demanda present al territori, que no pot ser
redistribuïda entre les places existents i que, per tant, força
la mobilitat i trenca amb la premissa de la proximitat en
l’adjudicació del centre educatiu.
Implicar les empreses contractistes per fer efectiva la formació
de les treballadores del sector.
Elaborar una campanya per fomentar la salut comunitària dedicada
a la detecció i l'eliminació de les situacions de vulnerabilitat
extrema en matèria de salut al districte, especialment, al barri
de les Planes.
La gent gran del districte són garants de la història de la
comunitat i, com a tals, se'ls ha de valorar i apoderar per
seguir sent part activa del districte i de la seva construcció
identitària.
Fomentar la mediació com a metodologia de resolució de conflictes
alternativa que aposta pel diàleg i els valors comunitaris i
democràtics, a través de programes educatius i aprofitant la gran
quantitat de centres escolars presents al districte.
Elaborar protocols d'intervenció en casos de conflictes de
convivència i incivisme amb la participació de Guàrdia Urbana,
Serveis Socials, entitats, societat civil i tècnics del
Districte, a través del nou Consell Sectorial de Prevenció.
Millorar-ne l’efectivitat mitjançant la coordinació dels serveis,
amb implicació de les entitats i la societat civil. Protocols de
convivència i civisme en festes majors i esdeveniments
col·lectius.
Modificar les ponderacions de criteris en els contractes de
gestió en temes de transparència, gènere, criteris ambientals,
etc. per tal que les contractacions siguin socialment,
econòmicament i èticament més responsables i equitatives.
Millorar l'accessibilitat de la informació via web per tal de fer
partícip el ciutadà del dia a dia de la gestió del Districte.
Publicar les actes dels òrgans de participació, la relació de
comptes i les contractacions i altres mesures de transparència
digital. Revisar i fer inventari de la documentació disponible al
web del districte per a fer-la més operativa, intuïtiva i al
servei de la ciutadania.
Revisar el nomenclàtor per tal d’eliminar aquelles referències
franquistes que incompleixin la Llei de Memòria Històrica. Donar
significació i revalorar figures del barri que han estat
invisibilitzades.
Incrementar els serveis que s’ofereixen en els actuals
equipaments del districte, com el d’acompanyament.
Instar la Generalitat a iniciar les obres de construcció del
primer institut del Poblenou i elaborar el projecte del segon.
Instar el Consorci per fer la rehabilitació de l’escola de La Pau
i incrementar el servei amb una escola bressol. Ampliar l’escola
Marbella amb l’espai de Sant Bernat Calbó.
Donar formació als joves i adolescents per combatre les conductes
masclistes amb programes de prevenció, tant a les escoles com als
equipaments. Realitzar activitats lúdiques o culturals a l'espai
públic amb aquest objectiu.
Ampliar les ajudes per a l’adaptació dels habitatges i edificis
amb persones amb diversitat funcional. Campanyes informatives al
territoris dels programes d'ajuda. Mitjançar amb les comunitats
de propietaris que volen sol·licitar les ajudes i contribuir a
resoldre els problemes relacionats amb escales amb pisos buits
propietat d'entitats financeres o pisos ocupats.
Ampliar les places en equipaments per a gent gran en les zones
del districte amb menys serveis, com la Verneda Alta, Sant Martí,
Clot-Camp de l'Arpa i Provençals del Poblenou i el Besòs i el
Maresme. Instar les administracions corresponents per a
l’obertura de nous equipaments per a la gent gran.
Eradicar l’infrahabitatge i dotar de sostre digne i ajuts socials
les persones que hi viuen. Seguiment i intervenció social als
assentaments, que voregen la trentena i alberguen prop de 300
persones. Actualitzar el cens d’assentaments i infrahabitatges.
Intervenció d'urgència sobre els espais amb més risc per a les
persones i priorització d'eradicació per a aquells altres
assentaments en els quals resideixin menors.
Crear un eix cultural a redós de la nova Biblioteca Gabriel
Garcia Márquez, l'Auditori Sant Martí de Provençals i el Centre
Cívic Sant Martí. Incrementar les activitats culturals en aquests
equipaments i també als casals de barri de Sant Martí i la
Verneda i la Pau, implicant alhora els centres educatius de la
zona i, especialment, els instituts Joan d'Àustria i Infanta
Isabel.
Pla Buits específic del districte, en sintonia amb el de ciutat,
per afegir tota mena d’espais en desús, públics o privats, que
puguin ser utilitzats, per cessió o conveni, per a nous usos
autogestionats i que puguin generar noves iniciatives d’economia
social i cooperativa: Horts urbans, enjardinaments, espais de joc
infantil, cessió a l'economia social i cooperativa...
Impulsar i fer un seguiment de la cooperativa de ferralla
Alencoop. Estudiar l'adequació d'un nou local o espai per al
tractament cooperatiu de la ferralla en coordinació amb el pla
d’eradicació d'assentaments. Acordar amb el gremi d’hotelers i
amb la Cambra de Comerç de Barcelona mecanismes de col·laboració
i prestació de serveis per part d’entitats cooperatives i socials
del districte.
Desenvolupar la normativa d’ordenació dels espais singulars del
districte i amb atractiu turístic, com és el cas de la rambla del
Poblenou, escoltant les propostes del veïnat i dels restauradors.
Reduir les terrasses i administrar la convivència d'usos a
l'espai públic. Agafar l'experiència de la rambla del Poblenou
com a model per ordenar altres eixos (carrer de Rogent).
Elaborar un cens d’hotels i allotjaments turístics del districte,
així com d'operadors i activitat econòmica relacionada amb el
turisme. Establir un document de criteris i condicions sobre la
instal·lació, si s’escau, de nous hotels i de regulació i control
dels pisos turístics. Incorporació de criteris de responsabilitat
social corporativa i vinculació als barris a l'hora de fomentar
l'activitat econòmica vinculada al turisme.
Potenciar la utilització dels parcs públics per a la ciutadania,
regulant els usos i incrementant la participació de
dinamitzadors. Elaborar un cens d’activitats actuals als parcs,
especialment a prop de les escoles, i incentivar les activitats
més demandades amb la participació de dinamitzadors. Elaborar
nous plans d’actuació segons els resultats del procés
participatiu.
Ampliar els espais per a vianants dels nuclis antics de Poblenou
i Clot a partir de les reformes i actuacions sobre l'illa Joncar
- Taulat - Bilbao - Rambla, l'entorn Verneda - Concili de Trento
- Sant Joan de Malta - Parc del Clot i Can Robacols - Pistó -
Muntanya.
Fomentar els espais que permeten la interrelació entre les
persones als barris de Sant Martí, incrementant espais verds i
adequant jocs infantils tal com sigui possible.
Reforma integral del pont del carrer de Santander per unir de
forma digna, efectiva i segura la Via Trajana i el districte de
Sant Martí amb Sant Andreu i Sant Adrià. Estudiar una actuació
d'obertura de la Via Trajana a la zona de la Verneda Alta i La
Pau a partir de l'eix de l'antic solar de la Coca-Cola.
Acompanyar aquestes grans actuacions de mobilitat i accés amb
altres de més puntuals, com la reforma de la zona de petanca de
Trajana, la creació d’horts urbans i la millora de l'oferta
d'equipaments públics: locals municipals d'ús social i associatiu
més cèntrics i millor aprofitament dels usos del casal del Drac.
Crear una taula de mobilitat de Sant Martí, en la qual, de forma
conjunta, tècnics municipals i de mobilitat i les entitats
veïnals puguin detectar i analitzar problemàtiques i plantejar
solucions adients. Estudiar un pla de mobilitat específica per a
actes públics i esportius al districte. Estudiar la millora de
connexions de transport públic entre els centres d'assistència
primària i els hospitals de referència.
Reformular i racionalitzar el funcionament dels diferents òrgans
de participació: consells de Barri i Sectorials, Audiència
Pública i Consell Ciutadà. Revisió de la normativa i la pràctica
vigent amb l'objectiu de fomentar els espais de debat,
participació i decisió del veïnat. Impulsar la participació
d'infants i joves a partir dels centres educatius i entitats
juvenils. Dissenyar canals de comunicació específics amb els
grups no associats i infrarepresentats.
Procés de revisió dels dispositius d’atenció social al districte,
amb la participació dels actors clau implicats, per oferir una
informació de qualitat i accessible. Millorar l’atenció a les
persones i els col·lectius vulnerables, a partir de l’apoderament
personal i comunitari.
Promoure i donar suport a l’accessibilitat física, visual i
auditiva, buscant garantir l’accés, la utilització i la
participació a totes les persones en condicions de màxima
autonomia i igualtat, habilitant l’espai urbà, els edificis, els
equipaments i les instal·lacions públiques o de concurrència
pública. Impulsar la subtitulació d’actes, l’audiodescripció, els
programes en braille i les visites tàctils.
Promoure la visita de les escoles perquè coneguin el funcionament
bàsic del Districte. Una de les activitats més significatives del
programa serà la representació d’un consell plenari, en la qual
els alumnes adoptaran el paper dels diferents participants d’un
ple.
Impulsar l’adjudicació dels habitatges públics per a joves
pendents d’adjudicar des de fa temps, als carrers d’Encuny, 7; de
la Química, 5-7 i de la Mare de Déu de Port, 183, al barri de la
Marina.
Redactar un estudi de desafectació del PGM que afecta l’edifici
de l’antiga Cooperativa Model del Segle XX, situat al carrer de
Violant d’Hongria, 151-155, per rehabilitar-lo i donar-li un ús
per a les entitats i col·lectius dels barri de Sants.
Construir les instal·lacions esportives a la Magòria, un cop
signada la sessió per part de la Generalitat. Planificar el
Poliesportiu de la Satalia. Remodelar el camp de futbol Julià de
Capmany. Ampliar els vestidors a La Bàscula. Acabar les noves
pistes esportives a la Marina i el Poliesportiu Energia.
Construir el Pavelló Terra Negra a l’IES Consell de Cent (CEB).
Reurbanitzar els carrers del Tinent Flomesta entre els carrers
d’Antoni de Capmany i de Sants, del carrer de Violant d'Hongria
entre rambla del Brasil i el carrer de Joan Güell, del carrer del
Corral, del carrer de Guitard, del carrer de Melcior de Palau, de
la plaça d’Osca i el carrer de Riego, del carrer dels Jocs
Florals, del carrer de Casteras, del carrer de Radas, del carrer
de Carreras Candi, de la plaça d’Espanya amb el carrer de  la
Creu Coberta, de la plaça de Margarida Xirgu i accessos (carrers
de la Concòrdia i la Puríssima), del passatge Martras (La
Satalia), del passeig de la Zona Franca, de la plaça del Mig i
del Casal de Barri de Can Clos. Urbanitzar la Magòria, obrir el
carrer de Juan de Sada entre els carrers de Miquel Àngel i de
Roger, i el carrer de la Diputació. Gestió urbanística i
urbanització del calaix banda mar, la plaça de l’Olivereta, i
remodelar l’estació d'autobusos de Sants.